kardosdrur/scandi-wiki huggingface dataset:
Led Zeppelin Jam

Led Zeppelin Jam er et dansk kopiband, som spiller coverversioner af Led Zeppelin-sange. Jam-bandet har indtil videre udgivet 3 cd'er og optrådt til mange koncerter og festivaler rundt omkring i Danmark – bl.a. Roskilde Festival i 1993.

18. december 2000 spillede Led Zeppelin Jam det, der skulle have været deres afskedskoncert i Pumpehuset i København. 

I anledning af kronprinsens bryllup i 2004 med den australske Mary Donaldson blev der 7. maj afholdt Rock N Royal i Parken og efter kronprinsens ønske blev Led Zeppelin Jam inviteret til at optræde – hvilket de så gjorde. Siden da har Led Zeppelin Jam fortsat deres samarbejde, og optræder stadig.

Den 7. september 2008 optrådte bandet på Egegård Skole i Gladsaxe for at markere 40 års dagen for Led Zeppelins verdenspremiere den 7. september 1968 i Gladsaxe Teen Club, en koncert, der blev afholdt på Egegård Skole.

Led Zeppelin Jam udmærket sig ved at have to trommeslagere, som ikke kun spiller sammen, men også spiller op mod hinanden. De to trommeslagere er far og søn.

Diskografi 
1994: Live 10/1 - 94

Medlemmer 
Thomas Carlsen (vokal)
Martin Schwerin (guitar)
Henrik Tvede (guitar)
Carsten Neumann (bas)
Lars Vilmar Jensen (trommer)
Simon Vilmar Jensen (trommer)

Referencer

Eksterne henvisninger 
 Led Zeppelin Jam  på bandlist.dk
 Led Zeppelin Jam's koncert ved 40 års jubilæet for Led Zeppelins debut i Gladsaxe Teen Club – Led Zeppelin 40th Anniversary Tribute

Coverbands
Rockgrupper fra Danmark
Har spillet på Roskilde Festival
Torben Skov

Torben Skov (født 15. november 1947) er en dansk grafiker, mest kendt for sit arbejde med frimærker. 
Han har siden 1990 tegnet frimærker for Post Danmark. Foruden de to EUROPA-frimærker i anledning af Spejderbevægelsens jubilæum (2007) stod han også bag de fire frimærker i serien Store danskere, som blev udgivet den 9. november 2007.

Torben Skov tegnede i 2007 i alt 20 danske særfrimærker. Flere af frimærkerne blev præmieret med Dansk Designråds IG-pris, der uddeles for god industriel grafik.

Biografi 
Torben Skov begyndte som elev i reklameafdelingen på Sjællands Tidende. I 1968 blev han optaget på Den Grafiske Højskole i København. I 1971 etablerede han sin egen tegnestue, og har lige siden arbejdet som freelancer. Lejlighedsvis har han undervist på Danmarks Designskole og på Designskolen Kolding.

Torben Skov har foruden frimærker beskæftiget sig med plakatdesign, formgivning af møbler og tilrettelægning af ca. 1.300 bogomslag. I sin kombinerede tegnestue og privatbolig på Christianshavn er Torben Skov stadig aktiv som grafiker med pen og papir som foretrukne arbejdsredskaber.

Udstilling på Kunstindustrimuseet 
I november 2007 fyldte Torben Skov 60 år. Det fejrede han med den retrospektive udstilling Torben Skov Retrospekt på Kunstindustrimuseet i København, hvor man blandt andet kunne se et udvalg af hans plakater, bogomslag, møbler og frimærkeskitser.

Kilder 
 Post Danmark, Frimærker.

Grafikere fra Danmark
Personer i Kraks Blå Bog
Katie Price

Katie André, bedst kendt som Katie Price eller Jordan (født 22. maj 1978) er en engelsk fotomodel, tv-personlighed, klummeskribent og forretningskvinde. Den britiske presse følger hende tæt, især tabloidpressen.

Hun var gift med popsangeren Peter André (2005-2009) og de fik sammen 2 børn, en søn (Junior) og en datter (Princess). Hun havde allerede en søn (Harvey) fra en tidligere relation med fodboldspilleren Dwight Yorke. I 2010 blev hun gift med Alex Reid og i 2012 skilt igen. Sammen år blev hun forlovet med den argentinske model Leandro Penna men efter 6 måneder gik de fra hinanden. I 2013 giftede hun sig igen; nu med stripperen Kieran Hayler. Paret fik en søn (Jett) og en datter (Bunny).

Tidligt liv 
Katie blev født i Brighton i East Sussex i England og døbt Katrina Alexandra Infield. Hendes mor er engelsk og og hendes mormor er jøde. Hun tog efternavnet Price, da hendes mor giftede sig igen. Hun har to søskende, storebroren Daniel og lillesøsteren Sophie.

Hun besluttede sig for at blive model, da en ven foreslog hende at få taget nogle professionelle billeder. Billederne blev sendt ind til et modelbureau i London, og til hendes overraskelse blev hun inviteret ind til en fotosession og kontraktforhandlinger. I løbet af få uger begyndte hun at komme topløs i The Sun. På det tidspunkt bestemte hun sig for at tage kunstnernavnet Jordan, da hun synes det passede bedst til hende.

Karriere 
Som et led i sin modelkarriere har Price fået foretaget brystforstørrende operationer trods modstand fra hendes forældre og venner. Hun har siden slutningen af 1990'erne optrådt i adskillige magasiner og blade, herunder FHM og Playboy, herunder også på flere forsider.

Hun har endvidere arbejdet på at få en tv-karriere og har deltaget i flere udsendelser og serier, primært i mindre roller. Derudover har hun forsøgt sig som sanger, og hun søgte blandt andet at kvalificere sig til det engelske melodi grandprix i 2006, dog uden held. Hun har også sunget duet med sin mand, Peter André, på en velgørenhedsplade med titlen A Whole New World i 2006.

Eksterne henvisninger 
 

Fotomodeller fra England
Tv-personligheder fra Storbritannien
Erhvervsfolk fra Storbritannien
Erhvervskvinder
Personer fra Brighton
Seppo Mattinen

Seppo Mattinen (født 21. januar 1930 i Helsinki, død 13. januar 2022) var en finsk maler og grafiker, der havde en stor del af sit kunstneriske virke i Danmark. Han studerede kunst og kunsthåndværk i Helsingfors og senere i Göteborg, før han kom ind på Kunstakademiet i København i 1954 – året inden han debuterede på Kunstnernes Efterårsudstilling. Fra 1985 boede Seppo Mattinen i Rom. Seppo Mattinen modtog Statens Kunstfonds livsvarige ydelse.

Seppo Mattinen er blandt andet kendt for at have malet det markante gavlmaleri "Cykelpigen" på en gavl på Nørrebrogade i København. Et andet af Seppo Mattinens kunstværker er gengivet på et dansk kunstfrimærke, udgivet i juni 2007. Han var medlem af kunstnersammenslutningen Grønningen siden 1975. Han modtog Eckersberg Medaillen i 1985.

Referencer

Eksterne henvisninger 
 Billeder, eksempler fra Clausens Kunsthandel

Malere fra Finland
Grafikere fra Finland
Modtagere af Eckersberg Medaillen
Personer fra Helsinki
Personer i Kraks Blå Bog (afdøde)
Kunstnere på finansloven (afdøde)
Vagn Lundbye

Vagn Lundbye (født 22. november 1933 i Vanløse, død 20. august 2016) var en dansk forfatter. 

Vagn Lundbye voksede op i Aarhus, efter sin skolegang blev han uddannet som officer og derefter som lærer. Han debuterede i tidsskriftet Vindrosen med novellen "En af disse" i 1964. Første udgivelse var romanen Signalement, som udkom i 1966.

Vagn Lundbye modtog i 2002 Det Danske Akademis Store Pris. I 1992 modtog han Beatrice Prisen.

Bibliografi 
 Signalement, roman (1966)
 Mørkespil, roman (1967)
 Roman, roman (1968)
 Nico, tekstsamling om Velvet Underground (1969) 
 Smukke tabere, dagbogsroman (1970)
 Her ligger min yukkafrugt, (1972)
 2. oktober 1972, roman (1972)
 Den indianske tanke, rejsedagbog (1974)
 Alt er liv, 1 und 2, sammling indianske tekster (1975)
 Digte 1977, 1977
 Tilbage til Anholt, romantrilogi, bind 1 (1978)
 Langelandsk fodrejse, rejseberetning (1979)
 Hvalfisken, romantrilogi, bind 2 (1980)
 Den store by, romantrilogi, bind 3 (1982)
 Fra verdens begyndelse, rejseberetning (1982)
 Dødedans, digte (1983)
 Omkom 79' fjorden, rejseberetning (1984)
 Mytologisk rejse i et grønlandsk landskab, rejseberetning (1985)
 Alvidende fortællinger, fortælling (1986)
 Hjemkomster, rejseberetning (1987)
 Vi er levende, (1988)
 Septemberfortællinger, fortælling (1988)
 Næsehornsdigte, digte (1990)
 Palindromos eller Colombos sidste rejse, roman (1991)
 Indianske fortællinger, roman (1992)
 Indianske skyggebilleder : nordamerikanske indianere i det 19. århundrede (1992)
 Fodrejse på Langeland, Reisebericht (1993)
 Kongen som ville røre ved månen, (Margaret Mayo: The Orchard book of magical tales genfortalt sammen med Arne Herløv Petersen, 1994)
 Lundbyes dyrefabler, fabeler (1994)
 Udflugt med Billy, roman (1994)
 Harpunjægeren, (1995)
 Julidøde, fortælling (1995)
 Æsops fabler, (1996)
 Karolines dyrejeg, børnebog (1996)
 Det lille bjerg og den afskyelig snemand, roman (1998)
 Syv vidnesbyrd om Vor Herre Jesu Kristi latter, fortælling (1999)
 Trefoldighedsbarn, roman (2002)
 Årsagers fuglestier – Udvalgte digte 1967-2003, digte (2003)
 Lang nat, hørespil (2004)
 Det nordiske testamente 1: Gudernes gang på jorden  (2007)
 Det nordiske testamente 2: Harnisklædte kæmper  (2007)
 Det nordiske testamente 3: Mellem høje Odin og hvide Krist (2007)
 Fabler for børn (2008)
 Den kvindelige saga (2011)

Filmografi 
 Albert Dam, 1969 instruktion, dokumentarfilm
 Frændeløs, 1970, instruktion, eksperimentalfilm
 Eftersøgningen, 1971, instruktion, eksperimentalfilm
 Arilds tid, 1988, manuskript, svensk spillefilm
 Morten Korch - Solskin kan man altid finde, 1999, medvirkende, dokumentarfilm

Udstilling 
 Ramt af renhed - En hyldest fra kunstneren Finn Winge Nielsen

Noter

Eksterne henvisninger 
 
 
 

Personer fra København
Romanforfattere fra Danmark
Digtere fra Danmark
Kunstnere på finansloven (afdøde)
Rejsebogsforfattere fra Danmark i 1900-tallet
Dansksprogede forfattere fra Danmark
Lærere fra Danmark
Officerer fra Danmark
Det Danske Akademis Store Pris
Danskere nomineret til Nordisk Råds Litteraturpris
Modtagere af DR Romanprisen
Bo Bonfils

Bo Bonfils (født 9. februar 1941 på Frederiksberg, død 6. juni 2019) var en dansk kunstner, der bl.a. er kendt for at have tegnet fire frimærker med motiver af ø-færger.

Bonfils var autodidakt og drev fra 1960 sin egen virksomhed, som han etablerede sideløbende med, at han var tegner på Politiken.

Bo Bonfils tegnede sine første frimærker i 1981. Det var fire frimærker med motiver fra flyvningen gennem tiderne. Senere er det blevet til mange flere frimærker fra hans hånd – blandt andet Dansk Landbrugsmuseum i 1989, lokomotiver i 1991, sejlskibe i 1993 og sporvogne i 1994.

Mange vil genkende Bo Bonfils' streg fra meget andet end frimærker. Bo Bonfils blev landskendt først i 1970'erne for en serie tændstikæsker til Irma med motiver af skibe, sporvogne og biler.

Endvidere er han kendt for sine plakater til Copenhagen Jazz Festival, Tivoli, Louisiana og DSB. Internationalt er han også kendt for sine plakater til bl.a. Daimler-Benz.

Bo Bonfils var uddannet på Københavns Kunsthåndværkerskoles reklameafdeling 1958-1961. Som designer var han selvlært.

Han løste opgaver for blandt andre Ole Palsby, DSB, KEVI, Rosendahl, Eva Trio, Wonderful Copenhagen, Bing & Grøndahl, LO, TV 2 Reklame og Georg Jensen.

Repræsenteret 2004 med sit i 1990 ID prisbelønnede Georg Jensen rustfri stålbestik ”BO BONFILS” på Museum of Modern Art, New York City.

Bo Bonfils flyttede i 1993 til Svaneke på Bornholm. Her boede og arbejdede han i et af byens mange bevaringsværdige huse. I 2003 flyttede han til Raadvad i Nordsjælland. Blandt hans senere opgaver var design af armbåndsure for Georg Jensen og bestik til SAS.

Eksterne henvisninger / Kilder 

 Post Danmark, Frimærker.
 Kunstnerens eget website 
 "Bonfils" ildsted 

Personer fra Frederiksberg
Kunstnere fra Danmark
Designere fra Danmark
Personer i Kraks Blå Bog (afdøde)
Hanne Hastrup

Hanne Hastrup (født 25. september 1940) er forfatter og skaberen af Cirkeline.

Dansk tegner og forfatter; 1960-69 gift med Jannik Hastrup. Hun er især kendt for fortællingerne om alfen Cirkeline med den røde, prikkede kjole og musevennerne Frederik og Ingolf. Disse optræder i billedbøger, bl.a. Cirkeline (1969) og Cirkeline flytter til byen (1998), i 19 tegnefilm produceret til DR-TV (1968-71, den sidste aldrig vist i tv) og i tre biograffilm, Cirkeline - Storbyens Mus (1998), Cirkeline - Ost og Kærlighed (2000) samt Cirkeline og Verdens mindste superhelt (2005).

Hanne Hastrup modtog i 1998 den prestigefyldte børnebogspris Bog- og Papirbranchens ansattes børnebogspris for Cirkeline-bøgerne.

Hanne Hastrup skriver og tegner stadig stadig nye historier om Cirkeline og vennerne. Sidst er der udgivet to småbøger med titlerne Godmorgen Cirkeline og God jul Cirkeline.

Hanne Hastrup medvirkede også i serien om musen Musibal der blev sendt på TV 2 i 1990'erne, hvor hun tegner og fortæller historier.

Filmmanuskripter 
 Cirkeline - Storbyens Mus (Circleen – City Mouse) (1998) (co-writer)
 Cirkeline XI – Højt fra træets grønne top (1970) (writer)
 Cirkeline X – Kanon-fotograf Fredrik (1970) (writer)
 Cirkeline VI – Zigeunerne (1968) (writer)
 Cirkeline V – Den fremmede (1968) (writer)
 Cirkeline IV – Sofus på flyvetur (1968) (writer)
 Cirkeline IX – Månen er en gul ost (1970) (writer)
 Cirkeline VIII – Klodsmus (1970) (writer)
 Cirkeline VII – Cirkeline på ferie (1970) (writer)
 Cirkeline III – 2 + 2 = 5 (1968) (writer)
 Cirkeline II – På med vanten (1968) (writer)
 Cirkeline I – Åh, sik’en dejlig fødselsdag (1968) (writer)

Bogudgivelser 
 Cirkeline, 1969
 Marguerite Duras, 1970
 Casper og Lottes færdselsbog, 1978
 Cirkeline og alle de andre børnesange fra radio og TV, 1989
 Cirkelines fødselsdag, 1995
 Cirkeline flytter til byen, 1998
 Cirkeline & Cirkeline flytter til byen, 1999
 Cirkelines sangbog, 1999
 God jul Cirkeline, 2000
 Godmorgen Cirkeline, 2000
 Cirkeline – ost og kærlighed, 2004
 Cirkeline – storbyens mus, 2004
 Cirkeline på opdagelse, 2007
 Cirkeline – tæl til 10, 2009
 Cirkeline bliver til, 2009

Litteraturpriser 
 1998, BMF’s Børnebogspris: Cirkeline flytter til byen
 2002, Frimærke eller pengeseddel: frimærke med Cirkeline, værdi 10,50 kr.

Børnebogsforfattere fra Danmark
Dansksprogede forfattere fra Danmark
Modtagere af BMF's børnebogspris
Mads Christensen (ishockeyspiller)

Mads Christensen (født 2. april 1987) er en dansk ishockeyspiller der spiller for EHC München i den bedste tyske række, DEL. Han har tidligere spillet for Herning Blue Fox og SønderjyskE Ishockey. Hans foretrukne position er forward. Han afgjorde i 2008, den 5. kamp i finaleserien om det danske mesterskab mod Frederikshavn Whitehawks, da han scorede kampens afgørende mål i overtime, hvilket dermed sendte DM-guldet til Herning. Han debuterede på det danske ishockeylandshold ved VM i ishockey 2007 da Danmark tabte 9-1 til Rusland. Mads Christensen blev kåret til kampens bedste danske spiller. 
Mads Christensen har desuden skrevet under på en kontrakt med den tyske storklub Eisbären Berlin, og spiller derfor sæson 2010/11 i den tyske hovedstadsklub.

Han har desuden spillet for det danske junior-landshold ved U-18 VM i 2004 og 2005 og ved U-20 VM i 2005, 2006 og 2007. I december 2006 var Mads Christensen en af de bærende kræfter på det danske U-20 juniorlandshold, som på hjemmebane i Odense vandt sin VM-pulje og dermed rykkede op blandt verdens bedste juniorlandshold for første gang nogensinde. Mads Christensen sluttede turneringen med 2 mål og 5 assists for 7 points i 5 kampe.

Mads Christensen er ikke draftet af en NHL-klub.

Eksterne links 
 http://www.dr.dk/Sporten/Ishockey/2010/04/08/172936.htm
 

Ishockeyspillere fra Danmark
Daniel Nielsen

Daniel Nielsen (født 31. oktober 1980) er en dansk ishockeyspiller, der spiller for Herning Blue Fox i den bedste danske række. Hans foretrukne position er back. Nielsen har spillet 12 VM-turneringer for Danmarks ishockeylandshold, heraf 11 A-VM-turneringer.

Daniel Nielsen startede sin karriere i Herning Ishockey Klub og debuterede for Herning Blue Fox i Superisligaen i sæsonen 1998-99. Efter ni sæsoner hos Herning Blue Fox, hvor han bl.a. vandt fire DM-titler, og som kulminerede med at han blev kåret til årets spiller i Superisligaen 2006-2007, skiftede han i sommeren 2007 til Leksands IF i den næstbedste svenske række, Allsvenskan. Efter en enkelt sæson i Sverige vendte han imidlertid tilbage til Herning Blue Fox, hvor han spillede yderligere tre sæsoner, og med hvem han vandt endnu et DM-guld i 2010-11.

Derefter tilbragte han tre sæsoner (2011-2014) i Deutsche Eishockey Liga hos Hamburg Freezers, inden han igen vendte hjem til barndomsklubben Herning Blue Fox, hvor han i sæsonen 2014-15 blev udnævnt til holdkaptajn.

Daniel Nielsen er ikke draftet af en NHL-klub.

Eksterne henvisninger 
Eliteprospects.com - Daniel Nielsen
EuroHockey.net - Daniel Nielsen

Ishockeyspillere fra Danmark
Superisliga-spillere fra Herning Blue Fox
Horne

Horne henviser til flere artikler:
 Horne (Faaborg-Midtfyn Kommune) – en bebyggelse og et ejerlav i Horne Sogn, Faaborg-Midtfyn Kommune
 Horne (Hjørring Kommune) – en bebyggelse og et ejerlav i Horne Sogn, Hjørring Kommune
 Horne (Varde Kommune) – en bebyggelse i Horne Sogn, Varde Kommune

Se også:
 Horne Kirke (Faaborg-Midtfyn Kommune)
 Horne Kirke (Hjørring Kommune)
 Horne Kirke (Varde Kommune)
 Horne Station
Ikast-tårnet

Ikast-tårnet er et tårn midt i Ikast centrum. Tårnet er bygget i 1948 og blev dengang brugt som vandtårn der forsynede Ikast by indtil 1987. I 1989 blev det offentligt udsigtstårn, hvorfra man kan se ud over Ikast by. Inde i tårnet ligger der et lille museum som fortæller om nogle af de metoder og redskaber, man har anvendt gennem tiderne for at få det nødvendige vand.

Tårnet
Vandtårne i Region Midtjylland
Etableret i 1948
Hvidovre Station

Hvidovre Station er en S-togsstation på Høje Taastrup-banen. Stationen ligger omkring 1 kilometer nord for den gamle landsby Hvidovre, i den nordligste del af Hvidovre Kommune. Stationen dækker således også områder i de tilstødende Rødovre og Københavns Kommuner, hvorimod hovedparten af Hvidovre dækkes bedre af stationerne på Køge Bugt-banen.

Se også Hvidovre Fjern Station (ingen passagerbetjening).

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Hvidovre Station på dsb.dk

Station
S-togs-stationer
Faces

Faces var et rock ’n’ roll-band, der blev dannet i 1969 af de tilbageværende medlemmer af The Small Faces, efter at Steve Marriott forlod bandet for danne Humble Pie sammen med Peter Frampton (fra The Herd) og Greg Ridley (fra Spooky Tooth).

Ron Wood (guitar) og Rod Stewart (sanger) (begge fra Jeff Beck Group) fandt sammen med de tidligere medlemmer Ronnie Lane (bas), Ian McLagan (keyboard) og Kenney Jones (trommer) i 1969. De optrådte i de tidligere 1970'erne, før Rod Stewart besluttede sig for at gå solo og Ronnie Wood blev optaget i The Rolling Stones.

Historie 

Med tilføjelsen af de to nye medlemmer Rod og Ron blev navnet ændret til The Faces , og de blev bare kaldt Faces. Men da deres første album udkom i U.S.A., havde deres pladeselskab lavet en ”fejl.” De havde ”glemt” at ændre navnet fra The Small Faces til The Faces . 

Deres mest succesfulde sange var blandt andre: "Had me a real good time", "Cindy incidentally" og "Pool hall Richard". Deres gennembrud i England var med singlen: "Stay with me". 
	
Da Rod Stewart fik mere succes som soloartist end med The Faces, blev bandet overskygget af deres forsanger. Det var også omkring dette tidspunkt, at Ron Wood begyndte at spille sammen med The Rolling Stones. En skuffet Ronnie Lane forlod bandet i 1973, og blev erstattet af Tetsu Yamauchi (der havde erstattet Andy Fraser i Free). Omkring det tidspunkt, hvor Lane forlod bandet, udkom The Faces' album: Ooh La La (det blev det sidste album fra dem), som Stewart udtalte sig meget negativt om i pressen ved dens udgivelse til stor bitterhed fra de andre i bandet . 

Der kom et livealbum det efterfølgende år: Coast to Coast: Overture and Beginners, som blev kritiseret for dets  ringe indhold . De begyndte at indspille nogle sange til et nyt album, men de havde mistet deres begejstring. Bandets sidste udgivelse kom i slutningen af 1974, hvor bandet kom ind på den engelske top 20 med sangen: ”You can make me dance, sing or anything".

I 1975 blev Ron Wood officielt medlem af The Rolling Stones, og Rod Stewart gik for alvor i gang med sin solokarriere.

Tiden efter 

Alle fra bandet fik nye karriere. Wood blev medlem af The Rolling Stones. Lane dannede Slim Chances men fik en meget kort solokarriere, der endte tidligt, da han fik konstateret sklerose, og Lane døde i 1997. Jones blev medlem af The Who. McLagan blev også taget i betragtning til The Who ligesom Jones, men han turnerede på det tidspunkt sammen med The Rolling Stones. McLagan medvirkede på flere af Stones' indspilninger og giftede sig med Keith Moons ekskone Kim. Parret bosatte sig i USA, hvor Kim i 2006 blev dræbt i en bilulykke. Ian McLagan dannede bandet Bump Band, der turnerede og udgav plader, indtil han døde af en hjerneblødning i december 2014.  Rod Stewarts solokarriere er til dags dato stadig succesfuld.

Diskografi 
 First Step (1970)
 Long Player (1971)
 A Nod Is As Good As a Wink... to a Blind Horse (1971)
 Ooh La La (1973)

Kilder

Eksterne henvisninger 

 The Faces hjemmeside
 

Rockgrupper fra Storbritannien
Musikgrupper fra 1969
Jens Lindhe

Jens Markus Casimir Lindhe (født 28. marts 1958 i Limhamn i Sverige) er fotograf, der har taget billederne til frimærkeserien med danske arkitekturmotiver for Post Danmark (2002-14).

Jens Lindhe kom i 1981 til København for at færdiggøre det arkitektstudie, som han tre år tidligere var begyndt på ved Arkitektskolen i Lund i Sverige.

I 1984 skaffede han lærer fra Kunstakademiet, Jens Fredslund, ham et arbejde på Erik Møllers Tegnestue i København. Her arbejde Jens Lindhe i 15 år, i den senere tid mest arkitektkonkurrencer – og her fik han også smag for restaureringsarkitekturen.

I 1985 begyndte han sideløbende som freelance arkitekturfotograf. Det var arkitekten Henning Larsen der skulle bruge billeder til arkitekturmagasinet SKALA – og Jens Lindhe kom til at fotografere for Henning Larsens tegnestue de næste 10 år. I dag arbejder Jens Lindhe fuld tid med at fotografere arkitektur og kunst til bøger, magasiner og udstillinger.

Kilde 
 Post Danmark, Frimærker.

Eksterne henvisninger 
 Officiel hjemmeside 
 

Fotografer fra Danmark
Fotografer fra Sverige
Arkitekter fra Danmark
Personer i Kraks Blå Bog
Sys Hindsbo

Sys Hindsbo (født Nina Bodil Hindsbo, 12. marts 1944 på Frederiksberg) er en dansk maler, grafiker og billedhugger.

Liv og karriere 
Som barn og teenager brugte hun det meste af sin fritid på at tegne og modellere. På en rejse til Rom sidst i 1950'erne  med sin mor mødte hun Harald Isenstein, der var kendt fra sit radioprogram om unge og kunst og drev egen kunstskole i København.

Mødet gav Sys Hindsbo lyst til at gøre mere ud af sit tegneri og modellering, og gennem flere kontakter fandt hun ud af at ansøge om at komme på Kunstakademiet, hvor hun blev uddannet på billedhuggerskolen. Fra 1962 til 1965   hos Gottfred Eickhoff og på Grafisk Skole hos Holger Jensen og Palle Nielsen 1965-1969. Sys Hindsbo debuterede på Charlottenborgs Forårsudstilling i 1966. Hun arbejder primært med tegning og grafik. Hun starter ofte med at tegne en hund i den nederste del billedet.

I 1980'erne var hun en central drivkraft i at udvikle Det Fynske Kunstakademi og få det opgraderet, så akademiets uddannelser blev SU-berettigede. Hun var selv underviser på akademiet indtil 1998. I dag er hun bosiddende i Fjellebro uden for Ringe.

Eksterne henvisninger 
 Om Sys Hindsbo på Kunstonline.dk 
 Om Sys Hindsbo på KVINFO's ekspertdatabase

Personer fra Frederiksberg
Kunstnere fra Danmark
Kunstnere på finansloven
Modtagere af Eckersberg Medaillen
Danskere i 1900-tallet
Danskere i 2000-tallet
Personer i Kraks Blå Bog
Medlemmer af Det Kongelige Akademi for de Skønne Kunster
Albertslund Station

Albertslund Station er en station på S-banen Høje Taastrup-banen. Den dækker Albertslunds kerne, en byforstad bygget praktisk talt fra bunden i 60'erne og 70'erne. De store boligområder i den nordlige ende af Albertslund Kommune bliver dækket af lokalbusser, der kører fra Albertslund og Glostrup Station.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Albertslund Station på dsb.dk

S-togs-stationer
Station